Det lignede en helt almindelig skoledag for 14-årige Micahel Jacobsen, der lider af muskelvind. Hvad Michael ikke vidste var, at hans mor og Make-A-Wish Ønskefonden var klar til at overraske ham i klasselokalet på Skagen Skole med Mathias’ største ønske – en gamercomputer. - Det er dejligt som mor at kunne sige, at nu kan han gøre noget, som han ellers ikke kan gøre. Han kan jo kun bruge en computer, han kan ikke gå ud og spille fodbold som alle andre, siger Jane Jacobsen, der er mor til Mathias. For et halvt år siden brækkede Mathias benet, hvilket betød, at han måtte i kørestol. Derfor er det svært for ham at deltage i mange af de sociale aktiviteter, men via den nye computer kan han spille og kommunikere med sine venner. - Det er livsbekræftende, at de tit er så glade og tilfredse, som Mathias er, selvom de har det hårdt. Så det er skønt, at man kan være med til at gøre deres hverdag lidt bedre, siger Louise Ottosen fra Make-A-Wish Ønskefonden. Ønskefonden, der står bag computer og bunken af udstyr, donerer gaver til børn og unge, der er ramt af livstruende sygdomme.

Referat:
Mathias Jacobsen fra Skagen er formentlig bundet til sin kørestol resten af livet. I dag fik han et ønske opfyldt og noget at muntre sig med.